หุ้นโซลปิดบวก 0.45% ขานรับถ้อยแถลง “เยลเลน”
หุ้นโซลปิดบวก 0.45% ขานรับถ้อยแถลง "เยลเลน"
15 ก.พ. 2560

ดัชนีคอมโพสิตตลาดหุ้นเกาหลีใต้ปิดบวกในวันนี้ ขานรับนางเจเน็ต เยลเยน ประธานธนาคารกลางสหรัฐ (เฟด) ที่แสดงทัศนะต่อเศรษฐกิจสหรัฐไปในทางบวก ขณะที่เงินวอนอ่อนค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) เพิ่มขึ้น 9.29 จุด หรือ +0.45% ปิดที่ 2,083.86 จุด โดยมีปริมาณการซื้อขายปานกลาง 332 ล้านหุ้น มูลค่า 4.63 ล้านล้านวอน (4.05 พันล้านดอลลาร์) โดยมีหุ้นบวกมากกว่าหุ้นลบในสัดส่วน 517 ต่อ 269
นางเจเน็ต เยลเลน ประธานธนาคารกลางสหรัฐ (เฟด) ส่งสัญญาณการปรับขึ้นอัตราดอกเบี้ยในการแถลงรอบครึ่งปีต่อสภาคองเกรสวานนี้
“การรอเป็นเวลานานเกินไปเพื่อปรับขึ้นอัตราดอกเบี้ย จะเป็นการไม่ฉลาด ขณะที่เศรษฐกิจยังคงมีการขยายตัว และเงินเฟ้อดีดตัวขึ้น” นางเยลเลนกล่าวต่อคณะกรรมาธิการการธนาคารประจำวุฒิสภาวานนี้ ก่อนที่จะกล่าวต่อคณะกรรมาธิการบริการการเงินประจำสภาผู้แทนราษฎรสหรัฐในวันนี้
                